Regulačné sústavy

Zabezpečujú súlad organizmu medzi vnútorným a vonkajším prostredím. Hormonálna sústava riadi činnosť prostredníctvom látok – hormónov, ktoré vylučujú žľazy s vnútorným vylučovaním. Nervová sústava reguluje činnosť organizmu nervovými vzruchmi. Základom nervovej sústavy sú nervové bunky.

Hormonálna sústava

Hormóny sú látky, ktoré vylučujú žľazy s vnútorným vylučovaním. Ich vylučovanie neovládame vôľou. Vylučujú sa do krvi. Majú dôležité funkcie v tele. Podmozgová žľaza – produkuje rastový hormón a kontroluje činnosť iných žliaz, štítna žľaza – kontroluje telesný a duševný vývin človeka, rýchlosť látkovej premeny, obsahuje jód, nadobličky – ovplyvňujú látkovú premenu, hospodárenie s vodou, prekonávanie stresu, týmus – u detí kontroluje obranné schopnosti, podžalúdková žľaza – premena cukrov, hormón inzulín, pohlavné žľazy – vznik pohlavných znakov, dospievanie. Obr. 241 na str. 92 a tabuľka na str. 93.